**Referat, elevrådsmøte 8.januar.2015**

Tilstade: Lotte, Linn, Vebjørn, Anette, Ane, Eigil, Samuel, Synnøve

1. **Godt nyttår.**

Takk for godt arbeid i året som gjekk. Velkommen til ny god innsats.

1. **Pengar frå BUB.**

Linn og Lotte orienterte om korleis det gjekk på BUB. Me fekk ikkje pengar til trampoline, men me fekk 2800 kr til nye bøker i biblioteket. Hurra!

Lotte og Linn tek kontakt med Unni og sjekkar om pengane er på konto.

Dei snakkar også med Bente og høyrer med henne om ho har nokre bestillingslister med vaskeseddel, pris, anbefalingar med bilete osv.som klassane kan få sjå. Kanskje me kan ha ei tre på topp avstemming i klassane over kva for bøker dei vil elevrådet skal kjøpa inn?

1. **Søppeldunkane:**

Ikkje naudsynt å tømma kvar veke. Anna kvar veke er nok.

Tømmeplan for våren: Januar: 4.trinn

 Februar5.trinn

 Mars: 6.trinn

 April: 7.trinn

 Mai: 4.trinn

 Juni: 5.trinn

1. **Dekkjungel.**

Rektor har sendt mail til Elin Edland Bore 12.november med spørsmål om det må søkjast formelt om å laga ein dekkjungel på Sviland skule. Ho har enno ikkje fått var, men har purra på svaret.

1. **Saker frå klassane.**

7.klasse hadde forslag om ny ordning på supernova. Ifølge dei er 5.og 6.trinn elevane svært sjeldan på supernovaen. Dei har han to gonger i veka. Forslaget er at 5,6 og 7 klasse saman har supernovaen tysdag og torsdag. På den måten får 5-7.klasse tilgang to dagar istadenfor ein.

Diskusjon: Kva gjer me om dei som er sett opp ikkje er på supernovaen? Er det første mann til mølla eller skal me laga ein regel: f.eks den under på lista har førsterett osv. God diskusjon men pga.tida kom me ikkje fram til noko løysning.

Anne tar med saka til lærarane.

1. **Respektsamling**

**Eg bruker snille ord.**

Det er eit problem på Sviland at elevar brukar kallenavn på elevane. Nokre elevar synest det er greit. Andre ikkje. Me vil laga eit rollespel på dette onsdag neste veke.

Det er mitt Valg: Me skal øve på eit rollespel frå DMV neste veke. «Då alle blei glade»

**Eg går roleg i gangane.**

Elevrådet meiner dette er eit problem på skulen vår. Gode idear til rollespel. Me fekk ikkje tid til å øve. Det gjer me neste veke.